|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4608; F: +381 21 456 217ounz@vojvodina.gov.s  |
|  | ČÍSLO: 001271312 2024 09427 005 001 000 001 | DÁTUM: 9. 5. 2024 |

Podľa článku 11 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/19), čl. 15 a 16 odsek 5 Pokrajinského parlamentného uznesenia o pokrajinskej správe (Úradný vestník APV číslo 37/14, 54/14 – iné uznesenie a 37/16, 29/17, 24/19, 66/20 a 38/21) a článku 13 odsek 6 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV číslo 7/23 a 5/24) pokrajinský tajomník vynáša:

**ROZHODNUTIE**

**O PRIDEĽOVANÍ ROZPOČTOVÝCH PROSTRIEDKOV PODĽA VEREJNÉHO SÚBEHU NA ORGANIZÁCIU REGIONÁLNEJ KVÍZOVEJ SÚŤAŽE KOĽKO SA POZNÁME – ŠESTNÁSTY CYKLUS**

**I.**

Na základe Verejného súbehu na organizáciu regionálnej kvízovej súťaže Koľko sa poznáme – šestnásty cyklus, vyhláseného dňa 8.4.2024 pod číslom 001271312 2024 09427 005 001 000 001, ktorý bol zverejnený na webovej stránke sekretariátu dňa 8.4.2024, sa finančné prostriedky prideľujú týmto žiadateľom:

|  |  |  |  |  |
| --- | --- | --- | --- | --- |
| **Podávateľ prihlášky** | **Miesto** | **Suma na pridelenie** | **Číslo predmetu** | **Počet****bodov** |
| Biskupské klasické gymnázium Paulinum | Subotica | 120 600,00 | 001490114 2024 09427 005 001 000 001 | 25 |
| Ekonomicko-obchodná škola Vuka Karadžića | Stará Pazova | 52 000,00 | 001489920 2024 09427 005 001 000 001 | 23 |
| Základná škola Szervó Mihályho | Zreňanin | 48 000,00 | 001490075 2024 09427 005 001 000 001 | 20 |
| Kultúrno-vzdelávacie stredisko Thurzó Lajosa | Senta | 40 000,00 | 001490018 2024 09427 005 001 000 001 | 17 |

**II.**

Na súbehu neboli prihlášky žiadateľov, ktorým neboli pridelené finančné prostriedky.

**III.**

Toto rozhodnutie o voľbe programov/projektov sa zverejňuje na oficiálnej webovej stránke pokrajinského sekretariátu.

**Zdôvodnenie**

Článkom 11 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/19) a článkom 13 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV číslo 7/23 a 5/24) predpísaný je postup pridelenia prostriedkov po uzavretí súbehu, kompetencia súbehovej komisie a že rozhodnutie prideľovania prostriedkov vynáša pokrajinský tajomník, po tom ako vypršala lehota na podávanie sťažností k hodnotiacej listine a zoradeniu prihlášok.

V súlade s uvedenými predpismi Pokrajinský sekretariát vzdelávania, predpisov, správy a národnostných menšín – národnostných spoločenstiev dňa 8.4.2024 vyhlásil verejný súbeh na usporiadanie regionálnej kvízovej súťaže Koľko sa poznáme – šestnásty cyklus, pod číslom 001271312 2024 09427 005 001 000 001.

Súbehová komisia na realizáciu konania o prideľovaní rozpočtových prostriedkov bola zriadená rozhodnutím číslo 001271312 2024 09427 005 001 000 001 zo dňa 23.4.2024.

Po vypršaní lehoty na podávanie prihlášok súbehová komisia vyhodnotila prihlášky doručené na súbeh.

 Súbehová komisia dospela k záveru, že na súbeh neboli doručené žiadne neúplné alebo nesprávne vyplnené prihlášky, t. j. prihlášky, v ktorých nie sú vyplnené všetky povinné polia, ako aj prihlášky, ktoré nie sú podpísané a opečiatkované, ktoré nie sú doručené načas alebo ktoré neboli prístupné.

Súbehová komisia po zvážení a vyhodnotení prihlášok na uvedený súbeh určila listinu hodnotenia, bodovania a poradia prihlášok, ktorá bola zverejnená na oficiálnej stránke Pokrajinského sekretariátu 23.4.2024.

Po zverejnení hodnotiacej listiny, v lehote na podanie námietok, neboli na sekretariát podané žiadne námietky na listinu hodnotenia, bodovania a poradia.

Po vypršaní lehoty na podávanie a konania podľa sťažností nadobudli sa podmienky na vynesenie rozhodnutia o pridelení prostriedkov.

Po uplatnení uvedených predpisov a po ukončení konania o prideľovaní finančných prostriedkov pokrajinský tajomník vydal rozhodnutie o pridelení rozpočtových prostriedkov na základe verejného súbehu na organizáciu regionálnej kvízovej súťaže Koľko sa poznáme – šestnásty cyklus. V tomto rozhodnutí sú uvedení žiadatelia, ktorým boli poskytnuté finančné prostriedky. V uvedenom súbehu neboli žiadne prihlášky, na ktoré by neboli pridelené finančné prostriedky.

V súlade s uvedeným a kompetenciami nad rozhodovaním definovaným v článkoch 15 a 16 odsek 5 Pokrajinského parlamentného uznesenia o pokrajinskej správe, vynesené je rozhodnutie ako vo výroku.

Toto rozhodnutie je konečné a bude zverejnené na oficiálnej internetovej stránke pokrajinského sekretariátu.

|  |
| --- |
| POKRAJINSKÝ TAJOMNÍK |
|  |
| Ótott Róbert |